

Helyi Választási Iroda

Vezetője

3800 Szikszó, Kálvin tér 1.

Tel:(46) 596-450; Fax:(46) 596-211

jegyzo@szikszo.hu

Ügyiratszám: Sz./673-6/2019.

**Tárgy:** Szavazókör címének módosítása

**HATÁROZAT**

A választási eljárásról szóló 2013. évi XXXVI. törvény (a továbbiakban: Ve.) 77. § (1) bekezdésében meghatározott hatáskörömben eljárva Szikszó város közigazgatási területén a szavazóhelyiségek címe tekintetében az alábbiakról rendelkezem:

A Szikszó 005. számú szavazókor szavazóhelyiségének címét - a szavazókor sorszámának és területi beosztásának változatlanul hagyásával - az alábbiak szerint állapítom meg:

A Tiszaújváros 06. számú országgyűlési egyéni választókerület - Szikszó

|  |  |  |
| --- | --- | --- |
| Szavazókor száma | Választópolgárok száma | Szavazóhelyiség címe |
| 005. szavazókor | 625 | II. Rákóczi F. út 33. (Inkubátorház) |

Elrendelem a határozat Szikszó Város Önkormányzata hivatalos honlapján ([www.szikszo.hu](http://www.szikszo.hu/)), valamint hirdetőtábláján tizenöt napra (2019. február 12. napjától 2019. február 27. napjáig) történő közzétételét.

Határozatom ellen a határozat közzétételének időtartama alatt nyújtható be fellebbezés a Helyi Választási Iroda Vezetőjéhez (3800 Szikszó, Kálvin tér 1., fax: 06-46/596-211, e-mail: jegyzo@szikszo.hu). A fellebbezést személyesen, levélben, telefaxon vagy elektronikus levélben lehet benyújtani úgy, hogy az legkésőbb 2019. február 27. napján 16.00 óráig megérkezzen.

A fellebbezésnek tartalmaznia kell a fellebbezés alapját, a fellebbezés benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, személyi azonosítóját, illetve ha külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés illetékmentes. A fellebbezést a Területi választási Iroda Vezetője (3525 Miskolc, Városház tér 1.) bírálja el, három napon belül.

INDOKOLÁS

A választási eljárásról szóló 2013. évi XXXVI. törvény (a továbbiakban: Ve.) 77. § (1) bekezdése alapján a szavazókörök számát, sorszámát és területi beosztását, valamint a szavazóhelyiségek címét a helyi választási iroda vezetője állapítja meg.

A Ve. 79. § (1) bekezdése alapján a szavazókörök kialakítását érintő változásokat a helyi választási iroda vezetője folyamatosan figyelemmel kíséri, és szükség esetén módosítja a szavazóköri beosztást.

A Szikszó 005. számú szavazókör szavazóhelyisége a Szikszó, Kálvin tér 21/A. A. ép. alatt található Egészségügyi Központ épületében került meghatározásra, ahol a választást követő napon a rendelés időben történő megkezdése, a szavazóhelyiségek kitakarítása, a kellékek eltávolítása problémákba ütközött. Fentiekre tekintettel a 005. számú szavazókört a II. Rákóczi F. u. 33. szám alatti Inkubátorház épületében jelölöm ki.

A szavazóhelyiség jól megközelíthető, megfelelő méretű, akadálymentesített, biztosítja a szavazatszámláló bizottság zavartalan működését, így a szavazás lebonyolítására alkalmas.

A Ve. 80. §-a alapján a helyi választási iroda vezetőjének a szavazókörök kialakításáról szóló határozatát a helyben szokásos módon tizenöt napra közzé kell tennie, megjelölve a központi névjegyzékben szereplő választópolgárok szavazókörönkénti számát.

Határozatom ellen a fellebbezés lehetőségét a Ve. 234. § (1) bekezdése biztosítja, a fellebbezést a Ve. 234. § (2) bekezdése alapján a területi választási iroda vezetője bírálja el, három napon belül.

A jogvesző határidő számítására, lejártára vonatkozóan a Ve. 10. § (1)-(3) bekezdése vonatkozik.

A fellebbezés illetékmentességét az illetékekről szóló 1990. évi XCIII. törvény 33. § (2) bekezdésének 1. pontja biztosítja.

Szikszó, 2019. február 12.

**Polgáriné Dsupin Dóra sk.**

**jegyző**

**Közzétételi záradék:**

A határozat a mai napon közzétételre került.

Szikszó, 2019. február 12.

**Polgáriné Dsupin Dóra sk.**

**jegyző**